pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ศุภมาส” หารือ อ หนุนพัฒนากำลังคนผ่าน “สถาบันโคเซ็น” พร้อมสร้างนวัตกรรมขับเคลื่อนเศรษฐกิจใหม่และสร้างสังคมที่เข้มแข็งของทั้งสองประเทศ
วันจันทร์ที่ 6 พฤศจิกายน 2566
“ศุภมาส” หารือ อ หนุนพัฒนากําลังคนผ่าน “สถาบันโคเซ็น” พร้อมสร้างนวัตกรรมขับเคลื่อนเศรษฐกิจใหม่และสร้างสังคมที่เข้มแข็งของทั้งสองประเทศ
“ศุภมาส” หารือ รมว.เศรษฐกิจ การค้าและอุตสาหกรรมญี่ปุ่น หนุนพัฒนากําลังคนผ่าน “สถาบันโคเซ็น” พร้อมสร้างนวัตกรรมขับเคลื่อนเศรษฐกิจใหม่และสร้างสังคมที่เข้มแข็งของทั้งสองประเทศ
เมื่อวันที่ 4 พ.ย. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พญ.เพชรดาว โต๊ะมีนา ที่ปรึกษา รมว.กระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง อว. และผู้บริหารกระทรวง อว. ให้การต้อนรับ นายนิชิมูระ ยาซูโตชิ รัฐมนตรีว่าการกระทรวงเศรษฐกิจ การค้า และอุตสาหกรรมญี่ปุ่น (Ministry of Economic, Trade and Industry – METI) และคณะ ณ ห้องรับรองพระจอมเกล้า ชั้น 4 อาคารพระจอมเกล้า สํานักงานปลัดกระทรวง อว. (โยธี)
นางสาวศุภมาส กล่าวว่า ไทยและญี่ปุ่นเป็นทั้งมิตรและหุ้นส่วนความร่วมมือที่สําคัญต่อกัน ในปี 2566 นี้ เป็นปีที่ทั้งสองประเทศได้ประสานความร่วมมือภายใต้กรอบอาเซียน-ญี่ปุ่น ครบรอบ 50 ปี ซึ่งประเทศไทยได้รับมอบหมายให้เป็น Country Coordinator ระหว่างปี 2564-2567 โดยได้มีการจัดกิจกรรมขึ้นหลากหลายโครงการ เช่น การประชุมเชิงปฏิบัติการ ผลักดันความร่วมมือระหว่างประเทศด้านการอุดมศึกษา วิทยาศาสตร์ วิจัยและนวัตกรรม การประชุม JASTIP Session เพื่อกําหนดวิสัยทัศน์ความสัมพันธ์อาเซียน-ญี่ปุ่น สู่ปี 2050 การประชุม ASEAN Space Workshop ภายใต้หัวข้อ Space Weather และ การจัดงาน ASEAN Innovation Week ในหัวข้อที่เกี่ยวกับ Carbon Neutrality และ ASEAN Green Economy เป็นต้น ที่สําคัญ เมื่อช่วงเดือน ต.ค. ที่ผ่านมา ตนยังได้มีโอกาสพบปะกับหน่วยงานภาคเอกชนและหน่วยงานพันธมิตรด้านอวกาศของประเทศญี่ปุ่นในงาน Thailand Space Week 2023 โดยได้แลกเปลี่ยนองค์ความรู้ นวัตกรรมด้านอวกาศ รวมทั้งด้านอื่น ๆ ร่วมกันอีกด้วย
รมว.กระทรวง อว.กล่าวต่อว่า นอกจากนี้ หน่วยงานของประเทศไทยและประเทศญี่ปุ่น ได้แก่ สํานักงานพัฒนาวิทยาศาสตร์และเทคโนโลยีแห่งชาติ (สวทช.) และ องค์การพัฒนาพลังงานและเทคโนโลยีอุตสาหกรรมใหม่ (NEDO) ยังได้มีการลงนามความร่วมมือภายใต้กรอบ BCG Model ของประเทศไทยและ Green Growth Strategy ของประเทศญี่ปุ่น เป็นการสร้างเครือข่ายร่วมกันระหว่างหน่วยงานรัฐ นักวิจัย และภาคเอกชนของทั้งสองประเทศ เพื่อมุ่งหวังไปสู่การพัฒนานวัตกรรม ความรู้ด้านวิทยาศาสตร์ เทคโนโลยี รวมถึงด้านการศึกษาร่วมกันอย่างมีประสิทธิภาพทั้งในปัจจุบันและอนาคต
“ขณะที่ ในด้านการพัฒนากําลังคน กระทรวง อว. ยังได้จัดตั้งสถาบันไทยโคเซ็นในประเทศไทย ที่อยู่ภายใต้การดูแลของ สถาบันโคเซ็น ประเทศญี่ปุ่น เพื่อผลิตวิศวกรนักปฎิบัติโคเซ็น ที่มีทักษะและความเชี่ยวชาญเฉพาะด้าน ทั้งนี้ นักศึกษารุ่นแรกกําลังจะจบการศึกษาในปี 2567 นี้ ซึ่งตนเชื่อว่าบัณฑิตจากสถาบันโคเซ็นจะเป็นที่ต้องการและได้ทํางานในภาคอุตสาหกรรมชั้นนําของประเทศ และพวกเขาเหล่านี้จะเป็นความหวังในการพัฒนาภาคอุตสาหกรรมเป้าหมายในประเทศไทยต่อไป”
รัฐบาลไทย-ข่าวทำเนียบรัฐบาล-รัฐบาลระดมทุกหน่วยงานรัฐส่งเสริมการผลิตและใช้งานรถยนต์ไฟฟ้า EV
วันจันทร์ที่ 6 พฤศจิกายน 2566
06/11/2566
รัฐบาลระดมทุกหน่วยงานรัฐส่งเสริมการผลิตและใช้งานรถยนต์ไฟฟ้า EV
วันเสาร์ที่ 28 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนการผลิตและใช้งานรถยนต์ไฟฟ้า EV อย่างจริงจัง โดยมอบหมายหน่วยงานที่เกี่ยวข้อง
เช่น กระทรวงคมนาคม กระทรวงพลังงาน กระทรวงอุตสาหกรรม
ศึกษาและกําหนดนโยบายรองรับการเปลี่ยนผ่านจากรถยนต์สันดาปภายในเป็น EV
ส่งเสริมให้เกิดห่วงโซ่อุปทานภายในประเทศแบบครบวงจร พร้อมทั้งสั่งการให้ทุกหน่วยงานรัฐพิจารณาใช้รถ
EV ทดแทนของเดิมที่กําลังจะหมดอายุการใช้งานและที่ต้องจัดหาใหม่
พิจารณามาตรการปรับปรุงรถสาธารณะทุกชนิดเป็น EV ให้มีผลใช้บังคับโดยเร็ว
สนับสนุนการสร้างสถานีอัดประจุไฟฟ้าสาธารณะและโครงสร้างพื้นฐานที่เกี่ยวข้องรองรับการใช้งานให้ครอบค
ลุมทุกพื้นที่ทั่วประเทศ เพื่อผลักดันให้ไทยก้าวสู่การเป็นศูนย์กลางการผลิตยานยนต์และชิ้นส่วน EV
ของภูมิภาค
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ในห้วงการประชุมคณะกรรมการนโยบายและบริหารจัดการข้าวแห่งชาติ (นบข.) ครั้งที่ 1/66 นายกฯ กำชับให้ดูแลผลผลิตข้าวให้ได้สูงสุด พร้อมเห็นชอบแต่งตั้งคณะอนุกรรมการ 3 คณะ
วันจันทร์ที่ 6 พฤศจิกายน 2566
ในห้วงการประชุมคณะกรรมการนโยบายและบริหารจัดการข้าวแห่งชาติ (นบข.) ครั้งที่ 1/66 นายกฯ กําชับให้ดูแลผลผลิตข้าวให้ได้สูงสุด พร้อมเห็นชอบแต่งตั้งคณะอนุกรรมการ 3 คณะ
.....
ในห้วงการประชุมคณะกรรมการนโยบายและบริหารจัดการข้าวแห่งชาติ (นบข.) ครั้งที่ 1/66 นายกฯ กําชับให้ดูแลผลผลิตข้าวให้ได้สูงสุด พร้อมเห็นชอบแต่งตั้งคณะอนุกรรมการ 3 คณะ สนับสนุนการปฏิบัติงานของ นบข.
.
สรุปสาระสําคัญการประชุม ดังนี้
- สถานการณ์ผลผลิตข้าว : สํานักงานเศรษฐกิจการเกษตร (ณ เดือน ต.ค.66) คาดการณ์ผลผลิตข้าว ปีการผลิต 2566/67 ในภาพรวมจะลดลงจากปีก่อน เนื่องจากได้รับผลกระทบจากเอลนีโญ
- การส่งออกข้าวไทย : ปี 2566 (ม.ค.-ก.ย.) ไทยส่งออกข้าวเพิ่มขึ้น เนื่องจากได้รับคําสั่งซื้อจากอินโดนีเซียเพิ่มขึ้น รวมทั้งได้รับอานิสงส์จากอินเดียห้ามส่งออกข้าวขาว และปากีสถาน ส่งออกข้าวลดลง โดยส่งออกข้าวขาวมากเป็นอันดับ 1 รองลงมาได้แก่ข้าวนึ่ง ข้าวหอมมะลิไทย ข้าวเหนียว และข้าวกล้อง
.
พร้อมนี้ ที่ประชุมรับทราบความคืบหน้าการดําเนินการตามยุทธศาสตร์ข้าวไทย ปี 2563 – 2567 ตามเป้าหมายหลักที่สําคัญ ดังนี้
1. ลดต้นทุนการผลิต/ผลผลิตเฉลี่ยต่อไร่ : ลดต้นทุนการผลิตไม่เกิน 3,000 บาท/ไร่ หรือ 6,000 บาท/ตัน โดยมีความคืบหน้าอยู่ที่ 3,433 บาท/ไร่ หรือ 5,787 บาท/ตัน และลดต้นทุนผลผลิตเฉลี่ยต่อไร่ 600 กก./ไร่ (จาก 465 กก./ไร่) โดยมีความคืบหน้าอยู่ที่ 593 กก./ไร่
2. สนองความต้องการที่หลากหลายของตลาดข้าว: โดยจัดประกวดข้าวพันธุ์ใหม่ โดยสมาคมผู้ส่งออกข้าวไทย ร่วมกับกรมการข้าว ได้มอบรางวัลแล้ว 9 สายพันธุ์ (รับรองพันธุ์ข้าวแล้ว 1 สายพันธุ์ คือ กข 95 หรือ ดกเจ้าพระยา)
3. เพิ่มข้าวพันธุ์ใหม่ ไม่น้อยกว่า 12 พันธุ์: กรมการข้าวได้รับรองแล้ว 13 พันธุ์ ได้แก่ 1.ข้าวเจ้าพื้นนุ่ม 3 พันธุ์ 2. ข้าวเจ้าพื้นแข็ง 7 พันธุ์ 3. ข้าวหอมไทย 1 พันธุ์ 4. ข้าวโภชนาการสูง 1 พันธุ์ 5.ข้าวเหนียว 1 พันธุ์
.
นอกจากนี้ ที่ประชุมฯ ได้แต่งตั้งคณะอนุกรรมการสนับสนุนการปฏิบัติงานของ นบข. 3 คณะ ดังนี้
1. คณะอนุกรรมการนโยบายและบริหารข้าวแห่งชาติด้านการผลิต
2. คณะอนุกรรมการนโยบายและบริหารข้าวแห่งชาติด้านการตลาด
3. คณะอนุกรรมการติดตามกํากับดูแลการบริหารจัดการข้าวระดับจังหวัด
อ่านเพิ่มเติม คลิกhttps://www.thaigov.go.th/news/contents/details/74049
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-จัดนวัตกรรมบริการเพิ่มโอกาสผู้ป่วยซึมเศร้าเข้าถึงการรักษา
วันจันทร์ที่ 6 พฤศจิกายน 2566
06/11/2566
จัดนวัตกรรมบริการเพิ่มโอกาสผู้ป่วยซึมเศร้าเข้าถึงการรักษา
วันอังคารที่ 24 ตุลาคม 2566
จัดนวัตกรรมบริการเพิ่มโอกาสผู้ป่วยซึมเศร้าเข้าถึงการรักษา
ต่อจากนี้ไป ขอเชิญรับฟังไทยคู่ฟ้า
สํานักงานหลักประกันสุขภาพแห่งชาติ
จัดนวัตกรรมบริการเพิ่มการเข้าถึงการรักษาของผู้ป่วยโรคซึมเศร้า ในเขตสุขภาพที่ 4 ครอบคลุม 8 จังหวัด คือ
นนทบุรี ปทุมธานี พระนครศรีอยุธยา อ่างทอง ลพบุรี สิงห์บุรี และนครนายก เช่น
จัดระบบจิตเวชฉุกเฉินร่วมกับเครือข่ายในพื้นที่นําส่งผู้ป่วยที่มีพฤติกรรมก่อความรุนแรงเข้าสู่ระบบรักษา
ระบบส่งต่อ และมีการติดตามต่อเนื่อง จัดจิตแพทย์ออกตรวจใน รพ.ชุมชน
ช่วยลดอัตราการฆ่าตัวตายเหลือร้อยละ 4.93 ต่อแสนประชากร ต่ํากว่าค่าเฉลี่ยประเทศที่ร้อยละ 5.9
ต่อแสนประชากร พร้อมดําเนินมาตรการป้องกันโดยเพิ่มการคัดกรองในกลุ่มผู้สูงอายุ ผู้ป่วยเรื้อรัง
และผู้มีประวัติทําร้ายตนเอง ให้ชุมชนและครอบครัวเฝ้าระวังสังเกตสัญญาณเตือน
เพื่อให้ความช่วยเหลือได้อย่างทันท่วงที
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รองโฆษกฯ รัดเกล้า เผย รัฐบาล โดยกระทรวงอุตฯ เดินหน้ามาตรการ 3ร. เร่งตรวจ-เร่งกำกับ-เร่งปราบ ทำจริง เต็มคาราเบล เริ่มต้นที่ยางรถยนต์ด้อยคุณภาพ ตามด้วยการรวมพล 8 สถาบันเครือข่าย
วันจันทร์ที่ 6 พฤศจิกายน 2566
06/11/2566
​รองโฆษกฯ รัดเกล้า เผย รัฐบาล โดยกระทรวงอุตฯ เดินหน้ามาตรการ 3ร. เร่งตรวจ-เร่งกํากับ-เร่งปราบ ทําจริง เต็มคาราเบล เริ่มต้นที่ยางรถยนต์ด้อยคุณภาพ ตามด้วยการรวมพล 8 สถาบันเครือข่าย
​รองโฆษกฯ รัดเกล้า เผย รัฐบาล โดยกระทรวงอุตฯ เดินหน้ามาตรการ 3ร. เร่งตรวจ-เร่งกํากับ-เร่งปราบ ทําจริง เต็มคาราเบล เริ่มต้นที่ยางรถยนต์ด้อยคุณภาพ ตามด้วยการรวมพล 8 สถาบันเครือข่าย กําหนดมาตรฐาน SDOs ปี 2567
วันที่ 6 พฤศจิกายน 2566 นางรัดเกล้า อินทวงศ์ สุวรรณคีรี เปิดเผยว่า รัฐบาล โดยกระทรวงอุตสาหกรรมเดินหน้า 8 มาตรการ Quick win อย่างต่อเนื่อง ซึ่ง 1 ใน 8 มาตรการที่นโยบายเชิงรุกในการเดินหน้าปราบจริง ปรับจริง กวาดล้างสินค้าด้อยคุณภาพให้หมดไปจากท้องตลาดภายใน 6 เดือนคือ "มาตรการ 3ร. เร่งตรวจ เร่งกํากับ เร่งปราบ" ที่ครอบคลุมสินค้าทั้งหมดทุกประเภท ทั้งร้านค้าที่มีหน้าร้านและออนไลน์ติดตามไปจนถึงถึงพิกัดโกดังเก็บสินค้า เพื่อให้ประชาชนได้ใช้สินค้าได้อย่างปลอดภัย
รองโฆษกฯ รัดเกล้าฯ กล่าวว่า กระทรวงอุตสาหกรรม โดยสํานักงานมาตรฐานผลิตภัณฑ์อุตสาหกรรม (สมอ.) เดินหน้าเต็มคาราเบลกับมาตรการ 3ร. เพิ่มความถี่ในการตรวจสินค้าผ่านแพลตฟอร์มออนไลน์ต่าง ๆ ล่าสุดได้เข้าตรวจค้นร้านจําหน่ายยางรถยนต์แห่งหนึ่งที่มีการโฆษณาขายผ่านช่องทางออนไลน์ พบยางล้อรถยนต์ไม่ได้มาตรฐาน และไม่มีเครื่องหมาย มอก. จึงได้ดําเนินการตามกฎหมาย และเร่งตรวจสอบเพื่อขยายผลไปยังรายอื่นต่อไป ทั้งนี้ ยางล้อเป็นสินค้าควบคุม เนื่องจากเกี่ยวข้องกับความปลอดภัยในชีวิตและทรัพย์สินของประชาชน เพื่อความมั่นใจของประชาชน ขอให้เลือกซื้อจากร้านจําหน่ายที่เชื่อถือได้ เช่น ร้านที่มีป้ายสัญลักษณ์ “ร้าน มอก.” พร้อมเตือนไปยังผู้ประกอบการที่กําลังฝ่าฝืนกฎหมาย หากพบการกระทําความผิดจะดําเนินการทางกฎหมายอย่างถึงที่สุด
นอกจากนั้น สมอ. ยังได้เชิญ 8 สถาบันเครือข่ายมาเพื่อกําหนดมาตรฐาน SDOs (Standards Developing Organizations) ปี 2567 ให้เป็นไปตามแผนแม่บทการกําหนดมาตรฐานระยะ 5 ปี ของ สมอ. (พ.ศ.2566-2570) และหลักการสากล เพื่อให้การกํากับ การจัดทํามาตรฐาน และการตรวจสอบคุณภาพของสินค้ามีประสิทธิภาพมากยิ่งขึ้น โดยปัจจุบัน สมอ. มี SDOs จํานวน 43 หน่วยงาน ที่มีศักยภาพสามารถกําหนดมาตรฐานเพื่อให้ตรงกับความต้องการของภาคอุตสาหกรรม ครอบคลุม 81 สาขา
“การยกระดับการคุ้มครองความปลอดภัยแก่ประชาชน เข้มงวดในการตรวจควบคุมการจําหน่ายสินค้าทั้งออนไลน์และออฟไลน์ให้ได้มาตรฐาน โดยเฉพาะสินค้าที่เกี่ยวข้องกับความปลอดภัยในชีวิตและทรัพย์สินของประชาชน ถือเป็นนโยบายสําคัญและเร่งด่วนของรัฐบาลที่ต้องกวาดล้างให้หมดไปจากท้องตลาดตามมาตรการ Quick Win โดยขอให้ประชาชนเชื่อมั่นและพิจารณาเลือกซื้อของจากร้านจําหน่ายที่เชื่อถือได้ และมีมาตรฐาน มอก. เท่านั้น” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-นายจ้างเฮ! ปรับลดค่าตีวีซ่าแรงงาน 4 สัญชาติ เหลือ 500 บาท นาน 4 ปี มีผลใช้บังคับ ตั้งแต่ 11 พ.ย. 66 เป็นต้นไป
วันจันทร์ที่ 6 พฤศจิกายน 2566
06/11/2566
นายจ้างเฮ! ปรับลดค่าตีวีซ่าแรงงาน 4 สัญชาติ เหลือ 500 บาท นาน 4 ปี มีผลใช้บังคับ ตั้งแต่ 11 พ.ย. 66 เป็นต้นไป
กรมการจัดหางาน เผยข่าวดี ราชกิจจานุเบกษาประกาศกฎกระทรวง เมื่อวันที่ 27 ตุลาคม 2566 ลดค่าธรรมเนียมการตีวีซ่า และค่าธรรมเนียมต่อวีซ่า ให้แรงงาน 4 สัญชาติ เหลือ 500 บาท โดยให้มีผลใช้บังคับเมื่อพ้น 15 วัน นับแต่วันประกาศ
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า หลังจากคณะรัฐมนตรีมีมติเมื่อวันที่ 3 ตุลาคม 2566 เห็นชอบให้ปรับลดอัตราค่าธรรมเนียมการตรวจลงตรา ในอัตรา 500 บาทต่อครั้ง (ไม่เกิน 2 ปี) จากอัตราเดิมครั้งละ 2,000 บาท และค่าธรรมเนียมคําขออนุญาตอยู่ต่อในราชอาณาจักร ในอัตรา 500 บาทต่อครั้ง (ไม่เกิน 2 ปี) จากอัตราเดิมครั้งละ 1,900 บาท สําหรับแรงงานข้ามชาติที่เข้ามาทํางานในราชอาณาจักร ตามบันทึกความเข้าใจว่าด้วยความร่วมมือด้านการจ้างแรงงาน หรือได้รับอนุญาตให้เข้ามาอยู่ในราชอาณาจักรเป็นกรณีพิเศษ ล่าสุดได้มีการประกาศในราชกิจจานุเบกษา เมื่อวันที่ 27 ตุลาคม 2566 แล้ว โดยจะเริ่มมีผลบังคับใช้เมื่อพ้น 15 วัน นับแต่วันที่ประกาศ ซึ่งตรงกับวันที่ 11 พฤศจิกายน 2566 และให้กฎกระทรวงใช้บังคับได้ เป็นระยะเวลา 4 ปี โดยมุ่งหวังให้ผู้ประกอบการและนายจ้างที่จําเป็นต้องพึ่งพาแรงงาน 4 สัญชาติที่เข้ามาทํางานตาม MOU หรือกลุ่มแรงงานข้ามชาติที่เข้าสู่ระบบการทํางานตามมติครม.ในคราวต่างๆ มีแรงงานเพียงพอกับสภาพเศรษฐกิจ สามารถขับเคลื่อนธุรกิจทั้งภาคการผลิตสินค้า ภาคการบริการ และภาคการส่งออก รวมทั้งเป็นการสร้างความสัมพันธ์อันดีกับประเทศเพื่อนบ้าน ส่งเสริมให้แรงงานข้ามชาติเข้าสู่ระบบการทํางานถูกต้องตามกฎหมาย เพื่อรักษาความมั่นคงของประเทศ
“ท่านรัฐมนตรีว่าการกระทรวงแรงงาน พิพัฒน์ รัชกิจประการ ได้เสนอเรื่องการปรับลดค่าธรรมเนียม ต่อคณะรัฐมนตรีเพื่อพิจารณาช่างน้ําหนักถึงข้อดี และประโยชน์ทางเศรษฐกิจที่จะเกิดขึ้นกับประเทศไทยอย่างรอบคอบ โดยรายได้ที่เกิดจากค่าธรรมเนียมที่สูญเสียไปจะกลับไปช่วยลดต้นทุนการจ้างแรงงานข้ามชาติให้กับนายจ้าง สถานประกอบการ ซึ่งถือเป็นการลดต้นทุนการผลิต เสริมความได้เปรียบทางการค้า ส่งผลดีต่อการฟื้นตัวทางเศรษฐกิจของประเทศไทยในระยะต่อไป” รก.อธิบดีกรมการจัดหางาน กล่าว
ทั้งนี้ สําหรับนายจ้าง/สถานประกอบการที่จ้างแรงงานข้ามชาติสามารถติดตามข่าวสารจากกรมการจัดหางาน ได้ที่เว็บไซต์กรมการจัดหางาน doe.go.th หรือสอบถามข้อมูลเพิ่มเติมได้ที่ สํานักงานจัดหางานกรุงเทพมหานครพื้นที่ 1 – 10 หรือสํานักงานจัดหางานจังหวัดทั่วประเทศ สายด่วนกรมการจัดหางาน โทร 1694 หรือที่สายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-นายกฯ กล่าวถึงเรื่องอ่างเก็บน้ำ ว่าเป็นเรื่องที่สำคัญ เพราะถ้าไม่มีน้ำก็ลำบาก
วันจันทร์ที่ 6 พฤศจิกายน 2566
นายกฯ กล่าวถึงเรื่องอ่างเก็บน้ํา ว่าเป็นเรื่องที่สําคัญ เพราะถ้าไม่มีน้ําก็ลําบาก
.....
นายกฯ กล่าวถึงเรื่องอ่างเก็บน้ํา ว่าเป็นเรื่องที่สําคัญ เพราะถ้าไม่มีน้ําก็ลําบาก ฉะนั้น การบริหารจัดการอ่างเก็บน้ําดอกกราย อ.ปลวกแดง จ.ระยอง ต้องบริหารจัดการอย่างเหมาะสม ภาคการเกษตรและภาคอุตสาหกรรมจะต้องมีการพูดคุยและให้มั่นใจว่าไม่มีปัญหาระหว่างกัน
.
ทั้งนี้ นโยบายหลักของรัฐบาล มุ่งส่งเสริมให้พี่น้องเกษตรกรมีรายได้เพิ่มขึ้น 3 เท่าภายในเวลา 4 ปีผ่านการใช้ การตลาดนํา นวัตกรรมเสริม และการใช้เกษตรแม่นยํา
.
และจากเดินทางไปต่างประเทศ หนึ่งในหลาย ๆ เรื่องที่ได้เดินทางไปคือ "การเปิดตลาดการค้า" ผลิตภัณฑ์การเกษตร การปศุสัตว์หลาย ๆ อย่าง
.
ซึ่งทางตลาดต่างประเทศก็มีการตอบรับอย่างดี ไม่ว่าจะเป็นทางฝ่ายรัฐบาลหรือฝ่ายเอกชนของเขาก็มีความต้องการผลิตภัณฑ์ที่ดีจากประเทศไทยอยู่อย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/74205
รัฐบาลไทย-ข่าวทำเนียบรัฐบาล-โฆษกรัฐบาลเปิดเผยความคืบหน้าการช่วยเหลือคนไทยในเมียนมา รัฐบาลหารือทุกฝ่ายให้ความสำคัญกับการช่วยเหลืออพยพคนไทยกลับบ้านอย่างปลอดภัย
วันจันทร์ที่ 6 พฤศจิกายน 2566
06/11/2566
โฆษกรัฐบาลเปิดเผยความคืบหน้าการช่วยเหลือคนไทยในเมียนมา รัฐบาลหารือทุกฝ่ายให้ความสําคัญกับการช่วยเหลืออพยพคนไทยกลับบ้านอย่างปลอดภัย
โฆษกรัฐบาลเปิดเผยความคืบหน้าการช่วยเหลือคนไทยในเมียนมา รัฐบาลหารือทุกฝ่ายให้ความสําคัญกับการช่วยเหลืออพยพคนไทยกลับบ้านอย่างปลอดภัย
วันนี้ (5 พฤศจิกายน 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยถึงความคืบหน้าในการช่วยเหลือคนไทยจากเมืองเล้าก์ก่าย(Laukkaing) ของเมียนมา ว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยังคงติดตามสถานการณ์ความไม่สงบในเมืองเล้าก์ก่าย(Laukkaing) ของเมียนมาอย่างต่อเนื่อง และกําชับให้กระทรวงการต่างประเทศและหน่วยงานความมั่นคงประสานงานกับทางการเมียนมาอย่างใกล้ชิด
โดยวันนี้ พล.ต.อ.สุรเชษฐ์ หักพาล รอง ผบ.ตร. เดินทางไปยังเมียนมา พร้อมด้วยกรมสอบสวนคดีพิเศษ (DSI) และกองบังคับการปราบปรามการค้ามนุษย์ เพื่อหารือกับสถานเอกอัครราชทูต ณ กรุงย่างกุ้ง ถึงการเตรียมการนําตัวคนไทยจากเมืองเล้าก์ก่ายกลับประเทศ โดยยืนยันว่า คนไทยจํานวน 162 คน ยังปลอดภัยดี และอยู่ในพื้นที่ของกองทัพเมียนมาในเมืองเล้าก์ก่ายแล้ว และสถานเอกอัครราชทูต ณ กรุงย่างกุ้ง กําลังประสานงานร่วมกับ สถานกงสุลใหญ่ ณ นครคุนหมิง สถานเอกอัครราชทูต ณ กรุงปักกิ่ง รัฐบาลเมียนมา และสถานเอกอัครราชทูตจีนในเมียนมา ช่วยเหลือคนไทยอีกบางส่วนที่ยังตกค้างออกจากพื้นที่ทั้งหมด และได้วางกระบวนการส่งตัวทุกคนให้กลับบ้านอย่างปลอดภัย อย่างไรก็ดี ด้วยสถานการณ์ที่มีการสู้รบกัน จึงจําเป็นต้องดําเนินการด้วยความรอบคอบ
ทั้งนี้ กระทรวงการต่างประเทศได้มีการประสานการทํางานกับทางการเมียนมาในการช่วยเหลือคนไทยในพื้นที่นับตั้งแต่ก่อนมีการสู้รบกันในเมืองเล้าก์ก่ายแล้ว และหลังจากการสู้รบเกิดขึ้นได้มีการเร่งรัดการทํางานช่วยเหลือคนไทยออกมาอย่างต่อเนื่อง เพื่อรับประกันความปลอดภัยของคนไทยทั้งหมด รวมถึงมีจุดมุ่งหมายสําคัญ คือการนําคนไทยออกมายังพื้นที่ปลอดภัยให้เร็วที่สุด สําหรับขั้นตอนต่อไปในการเดินทางกลับประเทศจะมีการเร่งรัดวางแนวทางและกระบวนการส่งตัวกลับประเทศไทยกับทั้งทางการเมียนมาและจีน ซึ่งต้องอาศัยการบูรณาการร่วมกันทั้งหมด รวมถึงยังไม่สามารถเปิดเผยแผนการทั้งหมดได้ เพราะมีเรื่องความมั่นคงและความปลอดภัยของเจ้าหน้าที่ที่เกี่ยวข้องด้วย
“นายกรัฐมนตรีสั่งการทุกหน่วยงานที่เกี่ยวข้องให้ดําเนินมาตรการอย่างใกล้ชิดในการช่วยเหลือคนไทย โดยกองบังคับการปราบปรามการค้ามนุษย์จะทําการคัดแยกและยืนยันตัวบุคคล รวมถึงดําเนินคดีกับผู้ที่หลอกลวงคนไทยไปทํางานผิดกฎหมายในเมียนมา เชื่อว่าจะใช้ระยะเวลาอีกไม่นานที่จะสามารเคลื่อนย้ายคนไทยทั้งหมดออกจากพื้นที่ได้ จึงขอให้พี่น้องคนไทยไว้วางใจรัฐบาล และเชื่อมั่นว่ารัฐบาลจะดูแลคนไทยอย่างเต็มที่ ซึ่งตอนนี้ คนไทยจํานวน 162 คน ได้รับการดูแลความเป็นอยู่จากรัฐบาลโดยสถานเอกอัครราชทูต ณ กรุงย่างกุ้ง แล้ว” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-“คารม” เตือนผู้ที่นำถุงยางอนามัยที่ได้รับแจกฟรีมาขายต่อออนไลน์ให้รีบหยุดการกระทำ  มิเช่นนั้นจะถูกดำเนินคดีตามกฎหมายจนถึงที่สุด แนะประชาชนลงทะเบียนขอรับฟรีผ่านแอป “เป๋าตัง”
วันจันทร์ที่ 6 พฤศจิกายน 2566
06/11/2566
“คารม” เตือนผู้ที่นําถุงยางอนามัยที่ได้รับแจกฟรีมาขายต่อออนไลน์ให้รีบหยุดการกระทํา  มิเช่นนั้นจะถูกดําเนินคดีตามกฎหมายจนถึงที่สุด แนะประชาชนลงทะเบียนขอรับฟรีผ่านแอป “เป๋าตัง”
“คารม” เตือนผู้ที่นําถุงยางอนามัยที่ได้รับแจกฟรีมาขายต่อออนไลน์ให้รีบหยุดการกระทํา  มิเช่นนั้นจะถูกดําเนินคดีตามกฎหมายจนถึงที่สุด แนะประชาชนลงทะเบียนขอรับฟรีผ่านแอป “เป๋าตัง”
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า จากการตรวจสอบของสํานักงานหลักประกันสุขภาพแห่งชาติ (สปสช.) พบว่ามีผู้นําถุงยางอนามัยที่ สปสช. แจกฟรี ไปขายบนแพล็ตฟอร์มซื้อขายสินค้าออนไลน์ชื่อดังในราคาที่ถูกกว่าท้องตลาด ซึ่งการกระทําดังกล่าว เป็นการนําสิ่งของที่รัฐแจกฟรีให้แก่ประชาชนมาแสวงผลประโยชน์โดยมิชอบและมีความผิดตามกฎหมาย จึงขอเตือนให้หยุดการกระทําดังกล่าว
นายคารม กล่าวว่า การแจกถุงยางอนามัย เป็นหนึ่งในสิทธิประโยชน์ด้านการส่งเสริมสุขภาพและป้องกันโรค ที่ สปสช. จัดให้แก่ชายไทยทุกสิทธิ ควบคู่ไปกับการแจกยาคุมกําเนิดและยาคุมฉุกเฉินแก่สตรีวัยเจริญพันธุ์ โดยมีวัตถุประสงค์เพื่อป้องกันโรคติดต่อทางเพศสัมพันธ์และป้องกันการตั้งครรภ์ไม่พร้อม ซึ่งทั้งถุงยางอนามัยและยาคุมกําเนิด สปสช. แจกให้ฟรีโดยไม่มีค่าใช้จ่าย ดังนั้น การฉวยโอกาสนําถุงยางอนามัยที่ได้รับฟรีมาขายต่อ จึงเป็นการกระทําที่ผิดวัตถุประสงค์ เอาเปรียบเบียดบังเอาสิ่งของที่ได้มาจากภาษีส่วนรวมมาหาผลประโยชน์โดยมิชอบขอให้ผู้ที่กระทําการในลักษณะนี้หยุดการกระทําโดยทันที หากพบว่ายังมีการนําถุงยางอนามัยที่ได้รับแจกฟรีมาขายต่ออีก สปสช. จะพิจารณาดําเนินการทางกฎหมายจนถึงที่สุด
“ขอเตือนว่าเป็นเรื่องที่ไม่คุ้ม ท่านอาจจะขายของได้เพียงหลักสิบหลักร้อยบาท แต่เมื่อถูกฟ้องร้องขึ้นมา ท่านอาจจะเสียทั้งเงินและอาจถึงขั้นติดคุกด้วย ในส่วนของประชาชนผู้ที่ต้องการใช้ถุงยางอนามัย สามารถขอรับถุงยางอนามัยได้ฟรี โดยลงทะเบียนใช้สิทธิในเมนู “กระเป๋าสุขภาพ” ในแอปฯ เป๋าตัง แล้วเลือกหน่วยบริการในระบบบัตรทองเพื่อไปรับถุงยางอนามัยได้ ทั้งคลินิกชุมชนอบอุ่น คลินิกเวชกรรม ร้านยา หน่วยบริการปฐมภูมิ คลินิกการพยาบาล รพ.สต. หรือในกรณีที่ไม่มีสมาร์ทโฟนก็สามารถนําบัตรประชาชนมาลงทะเบียนเพื่อรับยาคุมกําเนิด ณ หน่วยบริการในระบบบัตรทองได้เช่นกัน โดยสามารถรับได้ครั้งละ 10 ชิ้นต่อคน/สัปดาห์ และไม่เกิน 52 ครั้ง/คน/ปี”นายคารม ย้ํา
รัฐบาลไทย-ข่าวทำเนียบรัฐบาล-ปักหมุดหยุดเหตุปัญหาทางสังคม! ติดต่อ “ศูนย์เร่งรัดจัดการสวัสดิภาพประชาชน” โทร. 1300
วันจันทร์ที่ 6 พฤศจิกายน 2566
ปักหมุดหยุดเหตุปัญหาทางสังคม! ติดต่อ “ศูนย์เร่งรัดจัดการสวัสดิภาพประชาชน” โทร. 1300
.....
กระทรวงการพัฒนาสังคมและความมั่นคงของมนุษย์ (พม.) เปิดศูนย์เร่งรัดจัดการสวัสดิภาพประชาชน (ศรส.) เมื่อวันที่ 1 พ.ย.66 ภายใต้แนวคิด “พม. หนึ่งเดียว” โดยจะทํางานอย่างเต็มรูปแบบ ในเดือน ม.ค.67
.
ทั้งนี้ ศรส. เป็นศูนย์กลางการช่วยเหลือ ปชช. “ทุกกลุ่มเป้าหมาย” (เด็ก เยาวชน สตรี ครอบครัว คนพิการ ผู้สูงอายุ ผู้ด้อยโอกาส) โดยจะดําเนินการแก้ไขปัญหาให้ประชาชนผ่านทางช่องทางต่าง ๆ ได้อย่างทันที
.
หากมีปัญหาทางสังคม ติดต่อขอความช่วยเหลือได้ที่ช่องทาง:
1. สายด่วน พม. 1300
2. Line OA “ESS Help Me”
อ่านเพิ่มเติม คลิกhttps://www.thaigov.go.th/news/contents/details/74047
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-งาน Defense & Security 2023 เริ่มขึ้นแล้ววันนี้ 6 พฤศจิกายน ถึงวันที่ 9 พฤศจิกายนนี้
วันจันทร์ที่ 6 พฤศจิกายน 2566
งาน Defense & Security 2023 เริ่มขึ้นแล้ววันนี้ 6 พฤศจิกายน ถึงวันที่ 9 พฤศจิกายนนี้
ที่เมืองทองธานี ณ อิมแพค เอ็กซิบิชั่น ฮอลล์ 9-12 เมืองทองธานี  พบผู้ประกอบการด้านการทหารและอุตสาหกรรมป้องกันประเทศของไทยและทั่วโลกได้ภายในงานนี้
รัฐบาลไทย-ข่าวทำเนียบรัฐบาล-ดีอี  หารือแนวทางการขับเคลื่อนสู่รัฐบาลดิจิทัล
วันจันทร์ที่ 6 พฤศจิกายน 2566
ดีอี  หารือแนวทางการขับเคลื่อนสู่รัฐบาลดิจิทัล
ดีอี  หารือแนวทางการขับเคลื่อนสู่รัฐบาลดิจิทัล
วันนี้ ( 6 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานประชุมแลกเปลี่ยนความคิดเห็นเกี่ยวกับแนวทางการขับเคลื่อนรัฐบาลดิจิทัล ร่วมกับคณะกรรมาธิการการบริหารราชการแผ่นดิน วุฒิสภา เพื่อหารือแนวทางการพัฒนาระบบการบริหารจัดการภาครัฐด้วยระบบดิจิทัล ระบบแพลตฟอร์มกลางภาครัฐ “One Country One Platform Platform” จัดโดย กระทรวงดิจิทัลเพื่อเศรษฐกิจ และสังคม สํานักงานพัฒนารัฐบาลดิจิทัล และสํานักงาน ก.พ.ร. และสํานักงาน ป.ย.ป. โดยมีพลเอก อกนิษฐ์ หมื่นสวัสดิ์ ประธานคณะกรรมาธิการการบริหารราชการแผ่นดิน วุฒิสภา พร้อมด้วยนายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม คณะผู้บริหารและหน่วยงานในสังกัดกระทรวงฯ เข้าร่วม ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
____________________________
รัฐบาลไทย-ข่าวทำเนียบรัฐบาล-ครม. เคาะเปิดฟรีวีซ่า “อินเดีย - ไต้หวัน” กระตุ้นเศรษฐกิจจากการท่องเที่ยว
วันจันทร์ที่ 6 พฤศจิกายน 2566
ครม. เคาะเปิดฟรีวีซ่า “อินเดีย - ไต้หวัน” กระตุ้นเศรษฐกิจจากการท่องเที่ยว
......
ที่ประชุมครม. (31 ต.ค. 66) เห็นชอบยกเว้นการตรวจลงตราเพื่อการท่องเที่ยวให้แก่ผู้ถือหนังสือเดินทางหรือเอกสารใช้แทนหนังสือเดินทาง หรือ วีซ่าฟรี เพิ่มเติมอีก 2 ประเทศ คือ“สาธารณรัฐอินเดียและไต้หวัน” เป็นกรณีพิเศษและเป็นการชั่วคราว โดยให้อยู่ในประเทศไทยได้ไม่เกิน 30 วัน มาตรการนี้จะเริ่มใช้ตั้งแต่วันที่ 10 พ.ย. 66 – 10 พ.ค. 67 เป็นเวลา 6 เดือน
.
จากสิถิติข้อมูลนักท่องเที่ยวจากอินเดียและไต้หวัน พบว่า ตั้งแต่เดือนม.ค. – กย. 66 มีนักท่องเที่ยวอินเดียเดินทางเข้าไทย 1,162,251 คน และคาดว่าภายในสิ้นปี 66 จะเดินทางเข้าไทยอีกประมาณ 1.55 ล้านคน โดยนักท่องเที่ยวอินเดียใช้จ่ายประมาณ 41,000 บาท/การมาท่องเที่ยว 1 ครั้ง ขณะที่ไต้หวัน ใช้จ่ายประมาณ 43,000 บาท/การมาท่องเที่ยว 1 ครั้ง คาดว่าภายในปี 66 จะมีจํานวนนักท่องเที่ยวเดินทางเข้าไทยประมาณ 700,000 คน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ก.แรงงาน จับมือ ไอแอลโอ รุกจ้างงาน - พัฒนาทักษะเยาวชน เสริมบทบาทเศรษฐกิจสังคมชายแดนใต้
วันศุกร์ที่ 24 พฤศจิกายน 2566
24/11/2566
​ก.แรงงาน จับมือ ไอแอลโอ รุกจ้างงาน - พัฒนาทักษะเยาวชน เสริมบทบาทเศรษฐกิจสังคมชายแดนใต้
​ก.แรงงาน จับมือ ไอแอลโอ รุกจ้างงาน - พัฒนาทักษะเยาวชน เสริมบทบาทเศรษฐกิจสังคมชายแดนใต้
วันที่ 24 พฤศจิกายน 2566 เวลา 09.00 น. นายไพโรจน์ โชติกเสถียร ปลัดกระทรวงแรงงาน มอบหมายให้ นายเดชา พฤกษ์พัฒนรักษ์ รองปลัดกระทรวงแรงงาน เป็นประธานกล่าวเปิดงาน"การจ้างงานเยาวชนในจังหวัดทางภาคใต้ของประเทศไทย" (Young employment in Thailand's southern provinces) โดยมี นายสุทธิพงษ์ โกศลวิริยะกิจ ผู้ตรวจราชการกรม กรมพัฒนาฝีมือแรงงาน คุณออคตาเวียนโต ปาซารีบู รองผู้อํานวยการ รักษาการผู้อํานวยการ สํานักงานแรงงานระหว่างประเทศประจําประเทศไทย กัมพูชา และ สปป. ลาว นายพงษ์ศักดิ์ ยิ่งชนม์เจริญ นายกเทศมนตรีนครยะลา พ.อ.วินัย จันละเอียด รอง ผบ.ฉก.ยะลา ผู้แทน ผอ.กอ.รมน.ภาค 4 ส่วนหน้า นายวราวุธ ช่วยเกิด ปลัดจังหวัดยะลา นายอาคม คุ้มหมู่ แรงงานจังหวัดยะลา และหัวหน้าส่วนราชการสังกัดกระทรวงแรงงานจังหวัดยะลา เข้าร่วม ณ อุทยานการเรียนรู้ยะลา จังหวัดยะลา
นายเดชา กล่าวว่า กระทรวงแรงงานเล็งเห็นถึงความสําคัญของเยาวชนซึ่งเป็นอนาคตของชาติที่ควรได้รับการพัฒนา และส่งเสริมให้มีบทบาททางเศรษฐกิจและสังคม โดยกระทรวงแรงงานเป็นหน่วยงานสําคัญที่เชื่อมโยงระหว่างโลกแห่งการศึกษากับโลกแห่งการทํางาน พัฒนาเยาวชนให้มีทักษะสอดคล้องกับความต้องการของตลาดแรงงาน สร้างเยาวชนให้เป็นผู้ใหญ่และทรัพยากรที่มีคุณภาพ นําไปสู่ความก้าวหน้าทางเศรษฐกิจและสังคมของประเทศไทย
นายเดชา กล่าวต่อว่า การจ้างงานเยาวชนในจังหวัดทางภาคใต้ของประเทศไทย เป็นกิจกรรมภายใต้โครงการเยาวชนคนสร้างอนาคต-ส่งเสริมความสามารถในการมีงานทําของเยาวชนในประเทศไทย ซึ่งเป็นความร่วมมือขององค์การแรงงานระหว่างระเทศ (ILO) มีเป้าหมายเพื่อให้ความช่วยเหลือแรงงานเยาวชนระหว่างอายุ 15-29 ปี โดยสงเสริมการพัฒนาทักษะฝีมือที่เป็นที่ต้องการของตลาดแรงงาน ในพื้นที่กรุงเทพฯ สงขลา ยะลา และนครราชสีมา การจัดงานในวันนี้มีวัตถุประสงค์เพื่อแบ่งปันความรู้และแหล่งข้อมูลที่เกี่ยวข้องกับการจ้างงานสําหรับเยาวชนรวมถึงโอกาสในการฝึกอบรมและพัฒนาทักษะบริการจัดหางาน และแนะแนวอาชีพ
"ผมขอขอบคุณ องค์การแรงงานระหว่างประเทศและเทศบาลนครยะลา ที่กรุณาจัดกิจกรรมที่เป็นประโยชน์อย่างยิ่งในวันนี้ ซึ่งจะช่วยส่งเสริมการจ้างงานให้แก่เยาวชนไทย โดยเฉพาะกลุ่มเปราะบางได้มีโอกาสในการฝึกอบรมและพัฒนาทักษะ และโอกาสในการจ้างงานเข้าสู่ตลาดแรงงานต่อไป" นายเดชากล่าวในท้ายสุด
++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ปลัด.กษ. ติวเข้มหน่วยงานเกษตรฯ บูรณาการท่าทีด้านการค้าสินค้าและความร่วมมือเกษตรกับประเทศคู่ภาคีทั่วโลก
วันศุกร์ที่ 24 พฤศจิกายน 2566
ปลัด.กษ. ติวเข้มหน่วยงานเกษตรฯ บูรณาการท่าทีด้านการค้าสินค้าและความร่วมมือเกษตรกับประเทศคู่ภาคีทั่วโลก
ปลัด.กษ. ติวเข้มหน่วยงานเกษตรฯ บูรณาการท่าทีด้านการค้าสินค้าและความร่วมมือเกษตรกับประเทศคู่ภาคีทั่วโลก เตรียมความพร้อมสู่การเปิดตลาด
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการส่งเสริมการค้าสินค้าเกษตรระหว่างประเทศของกระทรวงเกษตรและสหกรณ์ ครั้งที่ 1/2566 โดยมี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วย ผู้บริหารหน่วยงานในสังกัดกระทรวงเกษตรและสหกรณ์ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ (1403) และระบบออนไลน์ (Zoom Meeting) ว่า กระทรวงเกษตรและสหกรณ์เห็นถึงความสําคัญของการเกษตรต่างประเทศอย่างมากต่อการพัฒนาภาคการเกษตรของไทย จึงได้มีนโยบายในการปฏิรูปการดําเนินงานด้านการบูรณาการข้อมูลต่าง ๆ ที่อยู่ในแต่ละหน่วยงานของกระทรวงเกษตรและสหกรณ์ เพื่อประกอบการจัดทําท่าทีด้านการค้าสินค้าและความร่วมมือเกษตรกับประเทศคู่ภาคีต่าง ๆ ให้เป็นไปในทิศทางเดียวกัน ทั้งนี้ ในที่ประชุมมีมติเห็นชอบร่วมกันจัดทําแนวทางการขับเคลื่อนการดําเนินงานของคณะทํางานฯ ภายใต้คณะกรรมการส่งเสริมการค้า ประกอบด้วย 1) คณะทํางานกําหนดแผนงานด้านการค้าสินค้าเกษตรระหว่างประเทศของกระทรวงเกษตรและสหกรณ์ 2) คณะทํางานกําหนดแนวทางการแก้ไขปัญหาจากข้อจํากัดทางการค้าสินค้าเกษตรระหว่างประเทศ และ 3) คณะทํางานด้านการวางแผนการตลาด เพื่อดําเนินงานรวบรวมข้อมูลสินค้าทางด้านเกษตรให้เป็นปัจจุบัน สามารถใช้ประโยชน์ต่อการวิเคราะห์การเปิดตลาดสินค้าเกษตร การเจรจาการค้าสินค้าเกษตร และการตลาดในต่างประเทศ สอดคล้องกับนโยบายด้านการเกษตรต่างประเทศของกระทรวงเกษตรและสหกรณ์
นอกจากนี้ ยังมีการพิจารณาจัดทําแผนโครงสร้างบุคลากรสําหรับการปฏิบัติงานด้านต่างประเทศของกระทรวงเกษตรและสหกรณ์ โดยมีการปรับปรุงกําหนดตําแหน่งผู้ปฏิบัติงานในต่างประเทศให้สูงขึ้น และการจัดตั้งสํานักงานที่ปรึกษาการเกษตรต่างประเทศเพิ่มในกลุ่มประเทศอื่น ๆ พร้อมผลักดันบทบาทของสํานักงานที่ปรึกษาการเกษตรต่างประเทศเพื่อสนับสนุนการดําเนินงานของกระทรวงเกษตรและสหกรณ์ให้สอดคล้องกับนโยบายของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ โดยมุ่งใช้ตลาดนํา และผลักดันการส่งออกสินค้าเกษตรและอาหารไทยได้อย่างมีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-PM emphasizes “Can Do Attitude” and commends Team Thailand’s teamwork
วันศุกร์ที่ 24 พฤศจิกายน 2566
PM emphasizes “Can Do Attitude” and commends Team Thailand’s teamwork
PM emphasizes “Can Do Attitude” and commends Team Thailand’s teamwork
November 23, 2023, at 1030hrs, at Wites Smosorn, Ministry of Foreign Affairs, Prime Minister and Minister of Finance Srettha Thavisin attended the presentation on “Targeted Countries for Proactive Economic Diplomacy” held at the 2023 Meeting of Thai Ambassadors and Consuls-General, held during November 19-24, 2023. Government Spokesperson Chai Wacharonke disclosed gist as follows:
Upon arrival, the Prime Minister took photos with Thai Ambassadors, Consul-Generals, Commercial Attaché, and Investment Attaché to countries around the world who attended the meeting, and commended comprehensiveness of the presentation. He mentioned the Ministry of Commerce’s summary on 7Cs, which are Common Goal / Customer-centric / Co-creation / Cooperation / Connectivity / Care / Can do, and emphasized that obstacles in work could be resolved with the “Can Do Attitude”. He expressed confidence that Thailand’s potential could shine at the global stage through this “Can Do Attitude”.
The Prime Minister would like Ministry of Foreign Affairs to be able to perform its duty at the global level to perfection and to see the new generations be teamed up to enhance the Ministry’s work efficiency. He also commended Team Thailand’s teamwork and entrusted the country’s future in their hands.
รัฐบาลไทย-ข่าวทำเนียบรัฐบาล-EXIM BANK ได้รับการคงอันดับเครดิตสากลที่ Baa1 (Stable Outlook) จาก Moody’s เทียบเท่าอันดับเครดิตของประเทศไทย ต่อเนื่องเป็นปีที่ 15
วันศุกร์ที่ 24 พฤศจิกายน 2566
24/11/2566
EXIM BANK ได้รับการคงอันดับเครดิตสากลที่ Baa1 (Stable Outlook) จาก Moody’s เทียบเท่าอันดับเครดิตของประเทศไทย ต่อเนื่องเป็นปีที่ 15
Moody’s ประกาศคงอันดับเครดิตสากลสกุลเงินตราต่างประเทศระยะยาว และอันดับเครดิตตราสารหนี้ไม่ด้อยสิทธิสกุลเงินต่างประเทศของ EXIM BANK ที่ ‘Baa1’ แนวโน้มอันดับเครดิตมีเสถียรภาพ (Stable Outlook) เทียบเท่าอันดับเครดิตของประเทศไทย (Sovereign Credit Rating)
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า บริษัท มูดี้ส์ อินเวสเตอร์ เซอร์วิส (Moody’s Investors Service) หรือ Moody’s ซึ่งเป็นบริษัทจัดอันดับความน่าเชื่อถือชั้นนําของโลก ประกาศคงอันดับเครดิตสากลสกุลเงินตราต่างประเทศระยะยาว และอันดับเครดิตตราสารหนี้ไม่ด้อยสิทธิสกุลเงินต่างประเทศของ EXIM BANK ที่ ‘Baa1’ แนวโน้มอันดับเครดิตมีเสถียรภาพ (Stable Outlook) เทียบเท่าอันดับเครดิตของประเทศไทย (Sovereign Credit Rating) ต่อเนื่องเป็นปีที่ 15 ตอกย้ําความเชื่อมั่นที่มีต่อสถานะทางการเงินของ EXIM BANK ที่มีความแข็งแกร่งของเงินกองทุนและการกันสํารองที่อยู่ในระดับสูง พร้อมรองรับความผันผวนของภาวะเศรษฐกิจในอนาคต ตอกย้ําถึงบทบาทและภารกิจของ EXIM BANK ในการเป็นสถาบันการเงินเฉพาะกิจของรัฐที่มีเป้าหมายสู่การเป็น Green Development Bank ขับเคลื่อนการค้าและการลงทุน ตลอดจนการพัฒนาอย่างยั่งยืนและสมดุล
“EXIM BANK ทําหน้าที่ ‘มากกว่าธนาคาร’ เติมเต็มความรู้ โอกาส และเงินทุน ตลอดจนการพัฒนาอย่างยั่งยืนของธุรกิจไทย โดยส่งเสริมและสนับสนุนผู้ประกอบการไทยทุกระดับให้เติบโตและแข่งขันได้ เชื่อมโยงกับ Supply Chain การส่งออกที่จะช่วยเพิ่มมูลค่าการค้าและการลงทุนระหว่างประเทศของไทย เป็นส่วนหนึ่งของการสร้างโลกสะอาด ลดความเหลื่อมล้ําทางสังคม และต่อยอดการพัฒนาอย่างยั่งยืนในมิติเศรษฐกิจ สังคม และสิ่งแวดล้อม” ดร.รักษ์ กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผยเทศกาลลอยกระทงปี 2566 ดึงดูดนักท่องเที่ยวต่างชาติ ดันกรุงเทพฯ ติดอันดับ 1 จุดหมายปลายทางที่มีนักท่องเที่ยวค้นหาที่พักมากที่สุดในประเทศไทยบนแพลตฟอร์ม Airbnb
วันศุกร์ที่ 24 พฤศจิกายน 2566
24/11/2566
โฆษกรัฐบาล เผยเทศกาลลอยกระทงปี 2566 ดึงดูดนักท่องเที่ยวต่างชาติ ดันกรุงเทพฯ ติดอันดับ 1 จุดหมายปลายทางที่มีนักท่องเที่ยวค้นหาที่พักมากที่สุดในประเทศไทยบนแพลตฟอร์ม Airbnb
โฆษกรัฐบาล เผยเทศกาลลอยกระทงปี 2566 ดึงดูดนักท่องเที่ยวต่างชาติ ดันกรุงเทพฯ ติดอันดับ 1 จุดหมายปลายทางที่มีนักท่องเที่ยวค้นหาที่พักมากที่สุดในประเทศไทยบนแพลตฟอร์ม Airbnb
วันนี้ (24 พฤศจิกายน 2566) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า รายงานผลการค้นหาที่พักในประเทศไทยบนแพลตฟอร์ม Airbnb ซึ่งเพิ่มสูงขึ้นถึงร้อยละ 17 ในช่วงเทศกาลลอยกระทงปี 2566 โดย “กรุงเทพฯ” ติดอันดับจุดหมายปลายทางที่มีนักท่องเที่ยวมาเยือนมากที่สุดเป็นอันดับ 1 ของไทย ตามมาด้วย เชียงใหม่ พัทยา ภูเก็ต เกาะสมุย หัวหิน เกาะพะงัน และกระบี่
โฆษกประจําสํานักนายกรัฐมนตรี กล่าวว่า จากข้อมูลการจองที่พักบนแพลตฟอร์ม Airbnb ในประเทศไทย พบว่าในช่วงเดือนพฤศจิกายน – ธันวาคม 2566 มีนักท่องเที่ยวจีนค้นหาที่พักเพิ่มขึ้นร้อยละ 88 และมียอดจองที่พักในประเทศไทยสูงสุดเป็นอันดับ 1 นอกจากนี้ การค้นที่พักของชาวออสเตรเลียเพื่อเดินทางมาประเทศไทยช่วงสองเดือนสุดท้ายของปี 2566 เพิ่มขึ้นร้อยละ 16
ทั้งนี้ ในปี 2566 มียอดการจองที่พักในประเทศไทยผ่าน Airbnb ทั้งหมดเพิ่มขึ้นกว่าร้อยละ 30 เมื่อเทียบกับปีก่อนหน้า ทั้งนี้ ทาง Airbnb กล่าวว่า ความน่าดึงดูดของประเทศไทยในระดับนานาชาติยังคงแข็งแกร่ง โดยนักเดินทางจากทั่วโลกมีความสนใจที่จะได้มาสัมผัสกับเอกลักษณ์ของไทย ทั้งการต้อนรับ วัฒนธรรม อาหาร และประเพณีของไทย
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังหวังว่าประเทศไทยจะตอบโจทย์นักท่องเที่ยวต่างชาติอย่างต่อเนื่อง โดยเชื่อมั่นว่ารัฐบาลจะดําเนินการกําหนดนโยบายเพื่อตอบสนองความต้องการของนักท่องเที่ยวได้ตรงจุด ทันกระแสความนิยม รวมทั้งหวังว่านโยบายเชิงรุกด้านการท่องเที่ยวของรัฐบาล จะเป็นแรงขับเคลื่อนกระตุ้นเศรษฐกิจภาพรวมของประเทศได้ ทั้งนี้ ขอให้ชาวไทยทุกคนร่วมกันเป็นเจ้าบ้านที่ดีในช่วงเทศกาลลอยกระทงและ High Season ปีนี้ เพื่อสร้างความประทับใจให้นักท่องเที่ยวอยากกลับมายังประเทศไทยอีกในปีต่อๆ ไป” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ต้อนรับผู้แทนพิเศษของเลขาธิการสหประชาชาติว่าด้วยความรุนแรงต่อเด็ก และผู้แทนองค์การ UNICEF ประเทศไทย
วันศุกร์ที่ 24 พฤศจิกายน 2566
24/11/2566
รัฐมนตรีว่าการกระทรวงยุติธรรม ต้อนรับผู้แทนพิเศษของเลขาธิการสหประชาชาติว่าด้วยความรุนแรงต่อเด็ก และผู้แทนองค์การ UNICEF ประเทศไทย
รัฐมนตรีว่าการกระทรวงยุติธรรม ต้อนรับผู้แทนพิเศษของเลขาธิการสหประชาชาติว่าด้วยความรุนแรงต่อเด็ก และผู้แทนองค์การ UNICEF ประเทศไทย พร้อมคณะ เน้นย้ําการสร้างความตระหนักรู้ของเด็กและเยาวชนต่อหลักนิติธรรม
ในวันที่ ๒๔ พฤศจิกายน ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรมได้ให้การต้อนรับ Dr. Najat Maalla M’Jid ผู้แทนพิเศษของเลขาธิการสหประชาชาติว่าด้วยความรุนแรงต่อเด็ก (United Nations Special Representative of the Secretary-General on Violence against Children) ร่วมด้วย Ms. Kyungsun Kim ผู้แทนองค์การ UNICEF ประเทศไทย และคณะ ณ ห้องรับรองกระทรวงยุติธรรม ชั้น ๑๑
โอกาส​นี้ รัฐมนตรีว่าการกระทรวงยุติธรรมเน้นย้ําความสําคัญของการสร้างความตระหนักรู้ต่อหลักนิติธรรม ค่านิยมประชาธิปไตย และสิทธิมนุษยชน เพื่อลดการเกิดความรุนแรง รวมถึงการส่งเสริมเสรีภาพในการแสดงออกของเด็กและเยาวชน และการดําเนินการเพื่อคุ้มครองเด็กในจังหวัดชายแดนภาคใต้
ต่อจากนั้น ระหว่างเวลา ๐๙.๔๕ - ๑๑.๓๐ น. ณ ห้องประชุม ๑๐ - ๐๖ ชั้น ๑๐ อาคารกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน พร้อมด้วยผู้แทนจากกรมสอบสวนคดีพิเศษ กรมคุ้มครองสิทธิและเสรีภาพ สํานักงานกิจการยุติธรรม กองกฎหมาย และ กองการต่างประเทศสํานักงานปลัดกระทรวงยุติธรรม ได้ร่วมหารือกับคณะผู้แทนพิเศษฯ ในประเด็นที่เกี่ยวข้องกับการส่งเสริมและคุ้มครองสิทธิเด็ก และการป้องกันเด็กจากความรุนแรง โดยเฉพาะอย่างยิ่ง การส่งเสริมให้เด็กไร้รัฐ ไร้สัญชาติ ได้เข้ารับบริการพื้นฐานของภาครัฐ สิทธิเข้าถึงการศึกษา สิทธิการรักษาพยาบาล และสิทธิในการทํางานตลอดจนได้รับสัญชาติต่อไป นอกจากนี้ ยังได้หารือในประเด็นการต่อต้านการล่วงละเมิดทางเพศเด็กโดนเฉพาะทางออนไลน์ ซึ่งมีความท้าทายต่อเจ้าหน้าที่บังคับใช้กฎหมายในการเก็บพยานหลักฐานดิจิทัล รวมถึงความพยายามในการดําเนินการสืบสวนสอบสวนคดีล่วงละเมิดเด็กแบบใช้เหยื่อเป็นศูนย์กลาง (victim-centered)
ทั้งนี้ ผู้แทนพิเศษฯ ได้กล่าวชื่นชมบทบาทของกระทรวงยุติธรรมในข้อริเริ่มและการบูรณาการร่วมกับหน่วยงานและภาคส่วนที่เกี่ยวข้องต่าง ๆ ทั้งในระดับประเทศ และองค์การระหว่างประเทศ โดยเฉพาะอย่างยิ่งการทํางานที่แน่นแฟ้นร่วมกับองค์การ UNICEF เพื่อปกป้องและคุ้มครองเด็กจากความรุนแรงในทุกรูปแบบ
รัฐบาลไทย-ข่าวทำเนียบรัฐบาล-การเดินทางไปตรวจราชการ จังหวัดสงขลา ของนายเศรษฐา  ทวีสิน นายกรัฐมนตรี
วันศุกร์ที่ 24 พฤศจิกายน 2566
การเดินทางไปตรวจราชการ จังหวัดสงขลา ของนายเศรษฐา  ทวีสิน นายกรัฐมนตรี
วันที่ 27 พฤศจิกายน 2566
การเดินทางไปตรวจราชการ จังหวัดสงขลา
ของนายเศรษฐา ทวีสิน นายกรัฐมนตรี
รัฐบาลไทย-ข่าวทำเนียบรัฐบาล-“สุชาดา” เลขานุการ รมว.กระทรวง อว. เปิดงานแถลงข่าวเปิดตัวแอป “ZERO CARBON”
วันศุกร์ที่ 24 พฤศจิกายน 2566
“สุชาดา” เลขานุการ รมว.กระทรวง อว. เปิดงานแถลงข่าวเปิดตัวแอป “ZERO CARBON”
“สุชาดา” เลขานุการ รมว.กระทรวง อว. เปิดงานแถลงข่าวเปิดตัวแอป “ZERO CARBON” ประเมินการปล่อยก๊าซเรือนกระจกตามมาตรฐานสากล ดันกิจการด้านการท่องเที่ยว และอุตสาหกรรมไทย มุ่งสู่คาร์บอนสุทธิเป็นศูนย์
เมื่อวันที่ 23 พ.ย. นางสาวสุชาดา แทนทรัพย์ เลขานุการ รมว.การอุดมศึกษา วิทยาศาสตร์ วิจัยและนวัตกรรม (อว.) ได้รับมอบหมายจากนางสาวศุภมาส อิศรภักดี รมว.กระทรวง อว. ให้เป็นประธานเปิดงานแถลงข่าว แอปพลิเคชัน “ZERO CARBON” เพื่อใช้ในการประเมินการปล่อยก๊าซเรือนกระจกและการชดเชยคาร์บอน จากกิจกรรมด้านการท่องเที่ยวและอุตสาหกรรมไมซ์ (MICE) เพื่อมุ่งสู่คาร์บอนสุทธิเป็นศูนย์ โดยมี รศ.ดร.ธงชัย สุวรรณสิชณน์ ผอ.หน่วยบริหารและการจัดการทุนด้านการเพิ่มความสามารถในการแข่งขันของประเทศ (บพข.) ให้การต้อนรับ ณ โรงแรมอีสติน แกรนด์ พญาไท กรุงเทพ
นางสาวสุชาดา กล่าวว่า แอปพลิเคชัน “ZERO CARBON” เกิดจากการพัฒนาชุดแอปพลิเคชันบนโทรศัพท์เคลื่อนที่สําหรับผู้ประกอบการเพื่อใช้ในการประเมินการปล่อยก๊าซเรือนกระจกและการชดเชยคาร์บอน จากกิจกรรมด้านการท่องเที่ยวและอุตสาหกรรมใหม่ เพื่อมุ่งสู่ความเป็นกลางทางคาร์บอนหรือคาร์บอนสุทธิเป็นศูนย์ สนับสนุนทุนวิจัยโดย บพข. กองทุน ววน. พร้อมใช้งานบนสมาร์ตโฟน โดยช่องทางการดาวน์โหลดแอปพลิเคชัน “Zero Carbon” ได้แก่ Google Play และ App Store ซึ่งมีความสะดวกและรวดเร็วต่อการประเมินการปล่อยก๊าซเรือนกระจก ในการวัด การลด และการชดเชยคาร์บอนได้ด้วยตนเอง บนพื้นฐานทางวิทยาศาสตร์ และสอดคล้องกับมาตรฐานสากล เพื่อให้ภาคส่วนต่างๆ ในอุตสาหกรรมการท่องเที่ยวและอุตสาหกรรมไมซ์ มีส่วนร่วมในการลดก๊าซเรือนกระจกจากกิจกรรมชดเชยคาร์บอนผ่านแอปพลิเคชัน มุ่งสู่การปล่อยก๊าซเรือนกระจกสุทธิเป็นศูนย์ต่อไป
“แอปพลิเคชัน “ZERO CARBON” ไม่ใช่แค่ก้าวสําคัญของประเทศไทยในความเป็นกลางทางคาร์บอนเท่านั้น แต่ยังเป็นสัญญาณแห่งความหวังในการบรรลุเป้าหมายสูงสุดการปล่อยก๊าซเรือนกระจกสุทธิเป็นศูนย์ ซึ่งเป็นเป้าหมายที่ต้องอาศัยการทํางานร่วมกันอย่างบูรณาการของผู้มีส่วนได้ส่วนเสียทั้งหมด โดยกระทรวง อว. พร้อมที่จะหนุนและส่งเสริมทางวิชาการด้วยองค์ความรู้ด้านวิทยาศาสตร์ วิจัยและนวัตกรรม เพื่อตอบโจทย์ Pain Point ต่าง ๆ ของภาคอุตสาหกรรม พร้อมทําให้ประเทศไทยสามารถอนุรักษ์ธรรมชาติ ให้มีความสมบูรณ์ ควบคู่กับการสร้างงานสร้างรายได้ที่เป็นผลประโยชน์เชิงเศรษฐกิจต่อไปในอนาคต” นางสาวสุชาดา กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลเดินหน้าร่วมมือกับพันธมิตรภาคเอกชนในการจัดฝึกอบรมทักษะด้านดิจิทัลบุคลากรไทยให้เท่าทันความก้าวหน้าเทคโนโลยีดิจิทัล
วันศุกร์ที่ 24 พฤศจิกายน 2566
24/11/2566
โฆษกรัฐบาล เผยรัฐบาลเดินหน้าร่วมมือกับพันธมิตรภาคเอกชนในการจัดฝึกอบรมทักษะด้านดิจิทัลบุคลากรไทยให้เท่าทันความก้าวหน้าเทคโนโลยีดิจิทัล
โฆษกรัฐบาล เผยรัฐบาลเดินหน้าร่วมมือกับพันธมิตรภาคเอกชนในการจัดฝึกอบรมทักษะด้านดิจิทัลบุคลากรไทยให้เท่าทันความก้าวหน้าเทคโนโลยีดิจิทัล เพิ่มโอกาสให้ตนเอง ครอบครัว และประเทศไทยในการแข่งขันโลก
วันที่ 24 พฤศจิกายน 2566 นายชัย วัชรงค์ โฆษกประจําสํานักนายกรัฐมนตรี เผยว่ารัฐบาล ด้วยการวางแนวนโยบายของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ทํางานร่วมกับภาคเอกชนที่มีความเชี่ยวชาญด้านเทคโนโลยีดิจิทัล พัฒนาหลักสูตรการฝึกอบรมทักษะด้านดิจิทัล เพื่อสนับสนุนให้บุคลากรไทยเพิ่มพูนความรู้ทักษะด้านดิจิทัลอย่างต่อเนื่อง เพื่อนําไปสู่การยกระดับงาน รายได้ ตลอดจนคุณภาพชีวิตคนไทย ในช่วงการเปลี่ยนผ่านสู่ความเป็นดิจิทัลของประเทศ รวมทั้งเพื่อเพิ่มบุคลากรคุณภาพที่มีความสามารถในการใช้ทักษะดิจิทัลเพื่อเพิ่มประสิทธิภาพในการทํางานเข้าสู่ตลาดแรงงานในระบบเศรษฐกิจดิจิทัลของไทยในอนาคต
ในโอกาสนี้ โฆษกประจําสํานักนายกรัฐมนตรีกล่าวถึงการดําเนินการของนายกรัฐมนตรีที่ผ่านมาว่า ได้หารือกับผู้บริหารบริษัทชั้นนําของโลก อาทิ Apple เมื่อครั้งเดินทางเข้าร่วมการประชุมผู้นําเขตเศรษฐกิจเอเปค ครั้งที่ 30 ถึงความยินดีและความพร้อมของไทยในการร่วมมือกับบริษัท Apple เพื่อจัดตั้งศูนย์พัฒนาบุคลากรสําหรับการสร้างแอพพลิเคชั่นในประเทศไทย ซึ่งจะก่อให้เกิดการแลกเปลี่ยนความรู้ความเชี่ยวชาญด้านการสร้างแอพพลิเคชั่น และ บริษัท หัวเว่ย เทคโนโลยี่ (ประเทศไทย) จํากัด ในการจัดอบรมเพื่อบ่มเพาะทักษะด้านเทคโนโลยีดิจิทัลให้กับประชาชนในพื้นที่ห่างไกลของประเทศไทย ภายใต้โครงการ "รถดิจิทัล กิจกรรมเพื่อสังคมในพื้นที่ห่างไกล" ซึ่งได้สร้างองค์ความรู้ให้กับเยาวชนไทยในพื้นที่ห่างไกลให้มีความพร้อมต่อการป้องกันและการรับมือกับภัยบนโลกไซเบอร์ที่อาจเกิดขึ้นในชีวิตประจําวัน
โฆษกประจําสํานักนายกรัฐมนตรีกล่าวเพิ่มเติมว่า คณะกรรมการการรักษาความมั่นคงปลอดภัยไซเบอร์แห่งชาติ ระบุว่าจํานวนประชากรของประเทศไทยที่ใช้บริการอินเทอร์เน็ตอยู่ที่กว่า 61 ล้านคน หรือประมาณ 85% ของประชากรทั่วประเทศ โดยมีการใช้บริการอินเทอร์เน็ตประมาณ 8 ชั่วโมงต่อวัน และทําธุรกรรมทางการเงินออนไลน์ ติดอันดับ 1 ใน 5 ของโลก การพัฒนาทักษะดิจิทัลให้กับบุคลากรไทยจึงมีความจําเป็นอย่างยิ่ง ซึ่งจะทําให้รัฐบาลขับเคลื่อนเศรษฐกิจด้วยเทคโนโลยีดิจิทัลได้อย่างมีประสิทธิภาพและเป็นรูปธรรม
“นายกรัฐมนตรีเชื่อมั่นในการพัฒนาศักยภาพมนุษย์เป็นลําดับต้น และตลอดช่วงเวลาของการทํางานในขณะที่ยกระดับโครงสร้าง กฎหมาย การทําธุรกิจ ก็ส่งเสริมการพัฒนาศักยภาพยกระดับแรงงานไทยเสมอมา โดยเห็นว่าการพัฒนาให้บุคลากรไทยมีทักษะและความเชี่ยวชาญด้านดิจิทัลอย่างเหมาะสม ตรงตามความต้องการของบริษัทเอกชนชั้นนํา จะยิ่งเป็นแต้มต่อสําคัญในการขับเคลื่อนประเทศตามนโยบายด้านเศรษฐกิจดิจิทัลและแผนการพัฒนาดิจิทัลเพื่อเศรษฐกิจและสังคมได้อย่างยั่งยืน และนายกรัฐมนตรีมั่นใจว่า แรงงานไทยพร้อมที่จะรองรับการขยายตัวของระบบเศรษฐกิจดิจิทัลของไทยได้เร็วขึ้นในอนาคต” นายชัย กล่าว
รัฐบาลไทย-ข่าวทำเนียบรัฐบาล-‘รมว.ธรรมนัส’ ประชุมคณะอนุกรรมการแก้ไขปัญหาผลกระทบจากโครงการพัฒนาของรัฐ ครั้งที่ 1/2566
วันศุกร์ที่ 24 พฤศจิกายน 2566
‘รมว.ธรรมนัส’ ประชุมคณะอนุกรรมการแก้ไขปัญหาผลกระทบจากโครงการพัฒนาของรัฐ ครั้งที่ 1/2566
‘รมว.ธรรมนัส’ ประชุมคณะอนุกรรมการแก้ไขปัญหาผลกระทบจากโครงการพัฒนาของรัฐ ครั้งที่ 1/2566
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะอนุกรรมการแก้ไขปัญหาผลกระทบจากโครงการพัฒนาของรัฐ ครั้งที่ 1/2566 โดยมี นายธนสาร ธรรมสอน คณะที่ปรึกษารัฐมนตรีว่าการกระทรวงเกษตรและสหกรณ์ หน่วยงานที่เกี่ยวข้อง อาทิ กรมชลประทาน สํานักงานงบประมาณ สํานักนายกรัฐมนตรี กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงการคลัง ตลอดจนกลุ่มผู้ได้รับความเดือดร้อนจากโครงการพัฒนาของรัฐ เข้าร่วมรับฟังและนําเสนอปัญหาข้อเรียกร้อง และร่วมกันพิจารณาเสนอแนวทางแก้ไขปัญหาร่วมกัน ณ ห้องประชุม 123 กระทรวงเกษตรและสหกรณ์
ทั้งนี้ ที่ประชุมได้รับทราบคําสั่งสํานักนายกรัฐมนตรี ที่ 269/2566 ลงวันที่ 9 ต.ค. 2566 แต่งตั้งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม (ขบส.) หรือ พีมูฟ โดยมี นายกรัฐมนตรีหรือรองนายกรัฐมนตรีที่ได้รับมอบหมาย (นายภูมิธรรม เวชยชัย) เป็นประธานกรรมการ และคําสั่งคณะกรรมการแก้ไขปัญหาของขบวนการประชาชนเพื่อสังคมที่เป็นธรรม ที่ 3/2566 ลงวันที่ 16 ต.ค. 2566 แต่งตั้งคณะอนุกรรมการแก้ไขปัญหาผลกระทบจากโครงการพัฒนาของรัฐ โดยมี รัฐมนตรีว่าการกระทรวงเกษตรและสหกรณ์ เป็นประธานอนุกรรมการ ปลัดกระทรวงเกษตรและสหกรณ์ เป็นรองประธาน และอธิบดีกรมชลประทาน เป็นเลขานุการ โดยมีอํานาจหน้าที่ กําหนดมาตรการ แนวทาง และเสนอแนะการดําเนินการแก้ไขปัญหาผลกระทบจากการดําเนินโครงการพัฒนาของรัฐของขบวนการประชาชนเพื่อสังคมที่เป็นธรรมที่อยู่ในความรับผิดชอบของส่วนราชการและหน่วยงานที่เกี่ยวข้อง ดําเนินการตรวจสอบข้อเท็จจริงในพื้นที่ รวมทั้งติดตามผลการดําเนินการของหน่วยงานของรัฐ และหน่วยงานอื่นที่เกี่ยวข้องกับการแก้ไขปัญหา เร่งรัดติดตามผลดําเนินการแก้ไขปัญหาผลกระทบจากการดําเนินโครงการพัฒนาของรัฐของขบวนการประชาชนเพื่อสังคมที่เป็นธรรม ที่อยู่ในความรับผิดชอบของส่วนราชการที่หน่วยงานที่เกี่ยวข้อง และรายงานผลต่อคณะกรรมการแก้ไขปัญหาของขบวนการประชาชนเพื่อสังคมที่เป็นธรรม โดยมีหลักการและแนวทางแก้ไขปัญหา คือ การพัฒนาโครงการของรัฐ ต้องไม่กระทบวิถีชีวิตของประชาชน รวมทั้งชดเชยเยียวยาและฟื้นฟูผู้ได้รับผลกระทบ 3 ระยะ (ระยะสั้น ชดเชยเยียวยาอย่างเป็นธรรม ถูกต้อง เท่าเทียม ระยะกลาง ส่งเสริมการรวมกลุ่มและพัฒนาอาชีพของชุมชน ระยะยาว ฟื้นฟูวิถีชีวิตผู้ได้รับผลกระทบ ชุมชน และสิ่งแวดล้อม ตลอดจนเคารพสิทธิชุมชนดั้งเดิมเป็นหลักไม่ทําลายสิ่งแวดล้อม
นอกจากนี้ ที่ประชุมได้ร่วมกันพิจารณาเสนอแนวทางแก้ไขปัญหาและข้อเสนอแนะ ในกรณีปัญหาและข้อเรียกร้องของผู้ได้รับผลกระทบจากโครงการพัฒนาของรัฐ ได้แก่ 1) การก่อสร้างโครงการแก้มลิงทุ่งทับ จ.นครศรีธรรมราช 2) โครงการก่อสร้างอ่างเก็บน้ําห้วยฝั่งแดง จ.อุบลราชธานี 3) โครงการก่อสร้างอ่างเก็บน้ําแม่มอก จ.ลําปาง 4) โครงการก่อสร้างอ่างเก็บน้ําห้วยน้ํารี จ.อุตรดิตถ์ 5) โครงการก่อสร้างฝายลําเซบก ต.ท่าเมอง อ.ดอนมดแดง จ.อุบลราชธานี 6) โครงการเพิ่มปริมาณน้ําต้นทุนเขื่อนภูมิพล แนวส่งน้ํายวม-อ่างเก็บน้ําเขื่อนภูมิพล 7) กรณีการแก้ไขปัญหาในพื้นที่เขตเศรษฐกิจพิเศษจังหวัดตากของกลุ่มแม่สอดรักษ์ถิ่น 8) กรณีผู้ได้รับผลกระทบจากโครงการ BOI ที่ บริเวณหาดไม้ขาว จ.ภูเก็ต และ 9) กรณีโรงโม่ศักดิ์ชัย ชุมชนตาดปูน ต.ทุ่งนาเลา อ.คอนสาร จ.ชัยภูมิ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมเดินทางไปตรวจราชการ จ.สุโขทัย ติดตามโครงการป้องกันอุทกภัย พร้อมร่วมพิธีลอยพระประทีปพระราชทาน ที่อุทยานประวัติศาสตร์สุโขทัย 27 พ.ย.นี้
วันศุกร์ที่ 24 พฤศจิกายน 2566
24/11/2566
โฆษกรัฐบาลเผย นายกฯ เตรียมเดินทางไปตรวจราชการ จ.สุโขทัย ติดตามโครงการป้องกันอุทกภัย พร้อมร่วมพิธีลอยพระประทีปพระราชทาน ที่อุทยานประวัติศาสตร์สุโขทัย 27 พ.ย.นี้
โฆษกรัฐบาลเผย นายกฯ เตรียมเดินทางไปตรวจราชการ จ.สุโขทัย ติดตามโครงการป้องกันอุทกภัย พร้อมร่วมพิธีลอยพระประทีปพระราชทาน ที่อุทยานประวัติศาสตร์สุโขทัย 27 พ.ย.นี้
วันที่ 24 พ.ย. 66 นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เตรียมเดินทางลงพื้นที่จังหวัดสุโขทัยในวันจันทร์ที่ 27 พฤศจิกายน 2566 เพื่อไปตรวจราชการติดตามโครงการป้องกันอุทกภัยจังหวัดสุโขทัย และร่วมพิธีเผาเทียน ชมการแสดง แสง เสียง ร่วมพิธีลอยพระประทีปพระราชทาน และชมการแสดงพลุ ตะไล ไฟพะเนียง ณ อุทยานประวัติศาสตร์สุโขทัย โดยนางพักตร์พิไล ทวีสิน ภริยานายกรัฐมนตรี นายสมศักดิ์ เทพสุทิน รองนายกรัฐมนตรี นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา นายจักรพล ตั้งสุทธิธรรม รองเลขาธิการนายกรัฐมนตรีฝ่ายการเมือง ร่วมคณะตรวจราชการ ซึ่งมีกําหนดการดังนี้
เวลาประมาณ 16.15 น. นายกรัฐมนตรีและภริยา พร้อมคณะ ออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานสุโขทัย ต.คลองกระจง อ.สวรรคโลก จ.สุโขทัย โดยเครื่องบินของกองทัพอากาศ โดยเมื่อเดินทางถึงท่าอากาศยานสุโขทัย ออกเดินทางต่อไปยังสํานักงานเทศบาลเมืองสุโขทัยธานี ต.ธานี อ.เมืองสุโขทัย จ.สุโขทัย โดยในเวลาประมาณ 17.45 น. นายกรัฐมนตรีจะรับฟังบรรยายสรุปการขอรับความช่วยเหลือโครงการป้องกันอุทกภัย จังหวัดสุโขทัย ณ สํานักงานเทศบาลเมืองสุโขทัยธานี
จากนั้น เวลาประมาณ 19.45 น. นายกรัฐมนตรีและภริยาร่วมพิธีเผาเทียน ณ พระบรมราชานุสาวรีย์พ่อขุนรามคําแหงมหาราช อุทยานประวัติศาสตร์สุโขทัย ต.เมืองเก่า อ.เมืองสุโขทัย จ.สุโขทัย ก่อนเดินทางโดยขบวนรถราง ไปร่วมชมการแสดง แสง เสียง ณ วัดมหาธาตุ อุทยานประวัติศาสตร์สุโขทัย จากนั้น ในเวลา 21.30 น. นายกรัฐมนตรีและภริยาร่วมพิธีลอยพระประทีปพระราชทาน และชมการแสดงพลุ ตะไล ไฟพะเนียง ณ ตระพังตะกวน อุทยานประวัติศาสตร์สุโขทัย แล้วเดินทางกลับกรุงเทพมหานคร โดยนายกรัฐมนตรีและภริยาจะเดินทางถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลา 00.00 น.
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ เตรียมจัดรถรองรับประชาชนเที่ยวงานวันลอยกระทง ประจำปี 2566
วันศุกร์ที่ 24 พฤศจิกายน 2566
องค์การขนส่งมวลชนกรุงเทพ เตรียมจัดรถรองรับประชาชนเที่ยวงานวันลอยกระทง ประจําปี 2566
....
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ในวันจันทร์ที่ 27 พฤศจิกายน 2566 ตรงกับเทศกาลวันลอยกระทง ประจําปี 2566 ซึ่งหลายหน่วยงานทั้งภาครัฐและเอกชนได้จัดงานลอยกระทง เพื่ออนุรักษ์ สืบสาน และส่งเสริมประเพณีลอยกระทงที่ทรงคุณค่า องค์การขนส่งมวลชนกรุงเทพ (ขสมก.) จึงเตรียมจัดรถโดยสาร จํานวน 2,843 คัน รวม 17,844 เที่ยว พร้อมขยายเวลาเดินรถในเส้นทางที่วิ่งผ่านสถานที่จัดงานลอยกระทง ประจําปี 2566 ถึงเวลา 02.00 น. และจัดเจ้าหน้าที่สายตรวจพิเศษประจําจุด ณ ป้ายหยุดรถโดยสารบริเวณสถานที่จัดงานลอยกระทงที่สําคัญ เพื่ออํานวยความสะดวกด้านการจราจร และดูแลความปลอดภัยในการขึ้น - ลงรถ สร้างความมั่นใจให้กับประชาชนที่จะเดินทางไปเที่ยวงานลอยกระทง ทั้งนี้ ขสมก. ได้สํารวจเส้นทางเดินรถ ที่ผ่านสถานที่จัดงานลอยกระทง ประจําปี 2566 จํานวน 29 แห่ง
รัฐบาลไทย-ข่าวทำเนียบรัฐบาล-สธ. เผย รถทัวร์ไทยเกิดอุบัติเหตุที่ตุรกี เสียชีวิต 2 ราย เจ็บ 24 ราย ส่งเข้ารักษา รพ. 3 แห่ง
วันศุกร์ที่ 24 พฤศจิกายน 2566
สธ. เผย รถทัวร์ไทยเกิดอุบัติเหตุที่ตุรกี เสียชีวิต 2 ราย เจ็บ 24 ราย ส่งเข้ารักษา รพ. 3 แห่ง
รัฐมนตรีว่าการกระทรวงสาธารณสุข เผย เหตุรถทัวร์นักท่องเที่ยวประสบอุบัติเหตุที่ตุรกี มีคนไทย 26 คน ในจํานวนนี้ เสียชีวิต 2 ราย บาดเจ็บสาหัส 2 ราย ที่เหลือบาดเจ็บเล็กน้อย ส่งเข้ารักษาในโรงพยาบาล 3 แห่ง เจ้าหน้าที่สถานทูตอยู่ระหว่างติดตามอาการ
รัฐมนตรีว่าการกระทรวงสาธารณสุข เผย เหตุรถทัวร์นักท่องเที่ยวประสบอุบัติเหตุที่ตุรกี มีคนไทย 26 คน ในจํานวนนี้ เสียชีวิต 2 ราย บาดเจ็บสาหัส 2 ราย ที่เหลือบาดเจ็บเล็กน้อย ส่งเข้ารักษาในโรงพยาบาล 3 แห่ง เจ้าหน้าที่สถานทูตอยู่ระหว่างติดตามอาการ ประสานญาติ และกระทรวงการต่างประเทศเพื่อรับกลับไทยต่อไป
วันนี้ (24 พฤศจิกายน 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงกรณีรถทัวร์นําเที่ยวประสบอุบัติเหตุที่เมืองเดนิซลี ประเทศตุรกี ทําให้มีผู้บาดเจ็บจํานวนมาก ว่า ได้รับรายงานสถานการณ์เบื้องต้น พบว่ารถทัวร์นําเที่ยวดังกล่าวมีคนไทยร่วมเดินทางไปด้วยจํานวน 26 คน ประสบอุบัติเหตุชนกับป้ายข้างทางอย่างรุนแรงที่เมืองเดนิซลี ประเทศตุรกี ซึ่งอยู่ห่างจากกรุงอังการา 476 กิโลเมตร มีไกด์และนักท่องเที่ยวชาวไทยเสียชีวิต 2 รายได้รับบาดเจ็บสาหัส 2 ราย และบาดเจ็บเล็กน้อย 22 ราย เข้ารับการรักษาที่โรงพยาบาล 3 แห่ง ได้แก่ โรงพยาบาล Cardak โรงพยาบาล Denizli และโรงพยาบาล Pamukkale ซึ่งจากการตรวจสอบข้อมูลกับกระทรวงการต่างประเทศ ทราบว่าขณะนี้เจ้าหน้าที่สถานเอกอัครราชทูตไทย ณ กรุงอังการาอยู่ระหว่างติดต่อกับทางโรงพยาบาล เพื่อติดตามอาการของผู้ประสบอุบัติเหตุและประสานแจ้งกับญาติ ทั้งนี้ จะประสานกับกระทรวงการต่างประเทศอย่างใกล้ชิดเพื่อรับตัวกลับมายังประเทศไทยต่อไป
***************************************** 24 พฤศจิกายน 2566